撒母耳記上

《撒母耳記上》係《舊約聖經》嘅歷史書，天主教譯做《撒慕爾紀上》，原本同撒母耳記下係同一卷書，喺翻譯成希臘文嗰陣先分成上下。作者有聖經所記載嘅先知撒母耳、迦得、拿單。

簡介
作者：撒母耳，拿單同迦得
日期：公元前1000年
地點：拉瑪

撒母耳記上記述以色列由士師時代轉變到君主政體時代嘅歷史。以色列國政體嘅大轉變以三人為中心，撒母耳─最後嘅士師，掃羅─以色列第一個國王，大衛─佢做王以前嘅早期活動同埋撒母耳同掃羅嘅事蹟敘述。

呢卷書主題同舊約其他歷史書相同，強調對上帝忠誠一定成功，違背上帝嘅命令一定會遭殃。呢點喺上帝畀以利嘅信息清楚指出。

呢卷書敘述以色列人民對建立王國一事嘅複雜情緒。耶和華係以色列實際君王，不過為咗滿足人民嘅願望，耶和華為佢哋選立一位君王。重要嘅一點就係國王同人民都受上帝嘅統治同審判。喺上帝嘅律法之下，所有人民，唔分貧窮，都受同等嘅待遇。

提要
 撒母耳做以色列嘅由士師
 掃羅做王
 掃羅統治嘅初期
 大衛同掃羅
 掃羅同佢嘅眾子之死

聖經
歷史書 (聖經)‎
基督教
天主教